kardosdrur/scandi-wiki huggingface dataset:
Christian Adolf af Slesvig-Holsten-Sønderborg

Christian Adolf, hertug af Slesvig-Holsten-Sønderborg(-Franzhagen) (3. juni 1641 – 2. januar 1702) var en af de mange afdelte sønderborgske hertuger. Han var hertug af Slesvig-Holsten-Sønderborg fra 1653 til 1667.
 
Han var søn af Hertug Hans Christian af Slesvig-Holsten-Sønderborg. Ved faderens død i 1653 arvede han faderens lille hertugdømme, der imidlertid gik konkurs i 1667 og blev inddraget under kronen.

Biografi 
Christian Adolf blev født den 3. juni 1641 i Sønderborg som fjerde barn og ældste overlevende søn af Hertug Hans Christian af Slesvig-Holsten-Sønderborg og Anna af Delmenhorst. Han arvede 1653 ved sin faders død det lille hertugdømme Sønderborg, som alt den gang var hårdt tynget af gæld. Under hans moders formynderskab forøgedes denne stadig, især i de ulykkelige krigsår, og samtidig voksede de resterende skatter, medens hans farbrødre forgæves krævede de dem tilkommende deputater. 1664 nedsattes der en kongelig kommission til at ordne disse forhold, i det følgende år en anden, 1666 en revisionskommission og 1667 en fjerde til at tage hertugdømmet under konkursbehandling. prioritets- og eksekutionsdommene blev afsagt i slutningen af samme år, og den kongelige statholder, Frederik Ahlefeldt, tog derefter med magt Sønderborg Slot og by i besiddelse for kongen, medens godserne tildeltes forskellige kreditorer med indløsningsret for Kronen. Hertug Christian Adolf protesterede forgæves imod denne fremfærd både indenlands og udenlands; han opnåede kun senere at få et livsvarigt pengedeputat.

1676 ægtede han Eleonore Charlotte af Sachsen-Lauenborg (1646-1709), med hvem han fik godset Franzhagen i Lauenburg. Han døde 2. januar 1702 i Hamburg. Hans linje, den ældste af Huset Sønderborg, uddøde kort efter (1709) med sønnesønnen Christian Adolf.

Ægteskab og børn 
Christian Adolf giftede sig mellem den 31. oktober og 1. november 1676 i Franzhagen med Eleonore Charlotte af Sachsen-Lauenburg, datter af Hertug Frans Henrik af Sachsen-Lauenburg. De fik tre børn:

Kilder 
 
 Ferdinand von Krogh, Das Haus Holstein-Sonderburg, s. 36 ff.

Eksterne links 
 Hans den Yngres efterkommere

Sønderborgske fyrstelige
Huset Oldenburg
Hertuger af Slesvig
Personer i Dansk Biografisk Leksikon
Godsejere fra Sachsen-Lauenburg
Tyskere i 1600-tallet
Hans Christian af Slesvig-Holsten-Sønderborg

Hans Christian, hertug af Slesvig-Holsten-Sønderborg (26. april 1607 – 30. juni 1653) var en af de mange afdelte sønderborgske hertuger. Han var hertug af Slesvig-Holsten-Sønderborg fra 1627 til 1653.

Han var søn af Hertug Alexander af Slesvig-Holsten-Sønderborg. Ved faderens død i 1627 blev han gjort til enearving i faderens lille hertugdømme. Han blev efterfulgt som hertug af sin eneste overlevende søn Christian Adolf.

Biografi 
Hans Christian var ældste søn af hertug Alexander og Dorothea af Schwarzburg-Sondershausen. Han blev født den 26. april 1607 på faderens gods Haus Beck i Westfalen.

Pinselørdag 12. maj 1627, dagen før sin død, gjorde faderen testamente og indsatte herved Hans Christian til eneste arving af sit len, hvilket han også kundgjorde for sin forsamlede familie og de tilstedeværende tjenere. Enkehertuginde Dorothea overtog dog lenets styrelse, indtil brødrene den 17. december 1633 bragte faderens testamente til udførelse ved en arveoverenskomst, der pålagde Hans Christian udredelsen af store årlige deputater til moderen, søsteren og de 6 brødre (8600 Rdl.) foruden damernes standsmæssige underhold på Sønderborg Slot med 24 adelige og uadelige folk. Dertil kom, at lenet var i høj grad forgældet. Kort efter, 6. februar 1634, fik brødrene ved forliget i Egernførde en fjerdedel af Ærø, Gudsgave len, i arv efter deres farbroder Christian; det blev lagt til Sønderborg, og der blev straks efter optaget et stort lån i det.

Hans Christian giftede sig den 4. november 1634 med Anna af Delmenhorst, en datter af grev Anton 2. af Delmenhorst. Han døde 30. juni 1653 i Sønderborg og blev gravsat i gravkapellet på Sønderborg Slot. Ved sin død efterlod han sit len i en uhjælpelig gæld og pengenød. Enkehertuginde Anna styrede det som formynderske for sin umyndige søn Christian Adolf, der forlenedes i november 1663. Hun havde sit enkesæde på Gammelgaard og døde den 12. december 1668.

Børn

Kilder 
 
 F. v. Krogh, Geschichte des Hauses Holstein-Sonderburg.

Eksterne links 
 Hans den Yngres efterkommere

Sønderborgske fyrstelige
Huset Oldenburg
Hertuger af Slesvig
Personer i Dansk Biografisk Leksikon
Arthur Hindenburg

Arthur Leopold Hindenburg (født 2. august 1832 i København, død 25. marts 1913 smst) var en dansk retskyndig, bror til Theodor Hindenburg.

Hindenburg blev student fra Metropolitanskolen 1850, cand.jur. 1855, 1860 prøveprokurator, 1862 overretsprokurator, 1863 Højesteretsadvokat, 1865-1901 konstitueret kammeradvokat, 1872 dr.jur., 1869-1876 medlem af Folketinget. Som forfatter har Hindenburg særlig behandlet handels- og søretten, således i Haandbog i den danske Vekselret (1860), doktordisputatsen Om Køb og Salg (1872, 2. udgave 1903), og forskellige afhandlinger i Tidsskrift for Retsvæsen, Ugeskrift for Retsvæsen, Tidsskrift for Retsvidenskab etc., der alle røber et udstrakt kendskab både til uden- og indenlandsk praksis og litteratur. Også i legislativ syssel tog han del, og han stiftede den danske filial af Institut de droit international du droit maritime.

Som politiker tilhørte Hindenburg Højre. I den politiske konfliktsperiode støttede han ivrigt den Estrupske regering; hans »Z«-artikler i Berlingske Tidende vakte stor forbitrelse i modstandernes lejr. Han blev sin politiske overbevisning tro til det sidste, og i en mængde brochurer og småskrifter, fx Mod Strømmen (1899), udtalte han sig med megen skarphed såvel mod de radikale og socialistiske partier som mod de strømninger inden for Højre, der syntes ham at have forladt fortidens rene linjer.

Han var formand for Dansk Selskab for international Søret, i bestyrelsen for De Spannjerske Legater og for Københavns Husflidsforening, medlem af Bureau permanent du Comité maritime international, Kommandør af 1. grad af Dannebrog og Dannebrogsmand.

Kilder 
 Kraks Blaa Bog 1910

Eksterne henvisninger 

Faglitterære forfattere fra Danmark
Prokuratorer fra Danmark
Folketingsmedlemmer i 1860'erne
Folketingsmedlemmer i 1870'erne
Politikere fra Højre (1881-1915)
Retsfilosoffer
Personer fra København
Debattører fra Danmark
Kommandører af 1. grad af Dannebrog
Personer i Dansk Biografisk Leksikon
Dansksprogede forfattere fra Danmark
Personer i Kraks Blå Bog (afdøde)
Theodor Hindenburg

Georg Theodor Hindenburg (10. marts 1836 i København – 1. marts 1919 på Frederiksberg) var en dansk retskyndig, bror til Arthur Hindenburg.

Hindenburg blev student 1854, cand.jur. 1861, 1872 protokolsekretær i
Højesteret, 1876 assessor (dommer) i Københavns Kriminal- og Politiret, 1881-1906 i Den kongelige Landsoverret samt Hof- og Stadsret, 1891-95 tillige næstformand i Sø- og Handelsretten. Ligesom broderen var han en virksom konservativ deltager i 1880'ernes politiske bevægelser. Foruden jurisprudensen dyrkede Hindenburg særlig historie, arkæologi og musik. Et af hans mest kendte arkæologiske arbejder er hans "Bidrag til den danske Arkæologis Historie" i Dansk Maanedsskrift for 1859. I den juridiske læseverden vandt han et navn ved Juridisk Formularbog (1880, 5. udg. ved Krarup og Aage Svendsen 1919), til hvilken han forstod at knytte en række særlig sagkyndige medarbejdere, medens hans egne bidrag dertil kun var af underordnet betydning. Et svagt gammelmandsarbejde var Hindenburgs foredrag Bør vor Strafferetspleje forbedres uden Indførelse af Nævninger (1914).

Han var Kommandør af 1. grad af Dannebrog og Dannebrogsmand.

Kilder 
 Kraks Blaa Bog 1910

Embedsmænd fra Danmark
Faglitterære forfattere fra Danmark
Landsdommere fra Danmark
Danskere i 1800-tallet
Danskere i 1900-tallet
Personer fra København
Kommandører af 1. grad af Dannebrog
Personer i Dansk Biografisk Leksikon
Dansksprogede forfattere fra Danmark
Dommere i Kriminal- og Politiretten
Personer i Kraks Blå Bog (afdøde)
Thee Attacks

Thee Attacks er et rock band fra Aalborg i det nordlige Danmark som nu holder til i København. Fra dannelsen i 2007 bestod Thee Attacks af Terry, Johnny og Jimmy. I 2008 kom Ritchie med. Thee Attacks spiller rock n' roll hvor forsanger Jimmy Attacks vokal suppleres af Terry Attacks guitarspil er tydeligt inspireret af '60er koryfæer som Pete Townshend. Thee Attacks er blevet sammenlignet med svenske The Hives. Den kendte producer Liam Watson har produceret deres første album og har også haft fingre i opfølgeren som ventes ude på den anden siden af sommeren 2012….

Thee Attacks har pladekontrakt med pladeselskabet Crunchy Frog Records, hvorpå de i 2010 udgav albummet That's Mister Attack To You.

Diskografi

Albums 
 2010: That's Mister Attack To You
 2010: Let The Snow Fall (single)
 2011: I Know What I Want (single)
 2012: So Cold (single)
 2012: Dirty Sheets

Noter 

Musikgrupper fra Danmark
Musikgrupper fra 2007
Tinie Tempah

Patrick Chukwuemeka Okogwu (født 7. november 1988), bedre kendt under sit kunstnernavn Tinie Tempah, er en nigeriansk/ engelsk rapper. Han udgav sit første mixtape i 2005, sit første album, Disc-Overy debuterede som nummer et i Storbritannien i oktober 2010, og efterfulgte to britiske nummer-et singler. I februar 2011 vandt han to Bit Awards for bedste nye britiske kunstner og bedste britiske single.

I november 2013 udgav han sit andet album, Demonstration, der fulgte op på singlerne "Trampoline" og Children of the Sun", der debuterede som henholdsvis nummer tre og seks i Storbritannien.

Diskografi 

Studiealbummer
 Disc-Overy (2010)
 Demonstration (2013)
 Youth (2017)

Referencer

Eksterne henvisninger 

 
 

Musikere fra Storbritannien
Rappere fra Storbritannien
The Freudian Slip

The Freudian Slip er et rock-band fra Danmark.

Musikgrupper fra Danmark
Striving Vines

Striving Vines er et pop/rock-band fra Danmark. Gruppen har udgivet to studiealbum, Can't win them all (2010) og Obstacles (2014).

Striving Vines opnåede en finaleplads i 2008 udgaven af Live Contest og blev for alvor kendt, da de vandt en konkurrence som opvarmningsband ved Kashmirs turné i 2010.

Medlemmer 	
 Jonas Harsløf Møller - sang, guitar, keyboards
 Michael Noe - Guitar
 Jacob Haubjerg - Bas, keyboards, guitar
 Jens Bach Laursen - Keyboards, trommer
 Aske Bode - Keyboards

Diskografi 
 Can't win them all (2010)
 Obstacles (2014)

Kilder

Eksterne henvisninger 
Officiel hjemmeside 

Musikgrupper fra Danmark
Musikgrupper fra 2008
Gramophonedzie

Marko Milicevic, bedre kendt som Gramophonedzie, er en house-producer fra Serbien.

Musikere fra Serbien
Tjek fødselsår
Girls Can't Catch

Girls Can't Catch er en pigegruppe fra Storbritannien.

Musikgrupper fra Storbritannien
Uhre (Ikast-Brande Kommune)

Uhre er en landsby i Midtjylland med . Uhre er beliggende fem kilometer vest for Brande.

Byen ligger i Region Midtjylland og hører under Ikast-Brande Kommune. Uhre er beliggende i Brande Sogn – Uhre Kirkedistrikt.

Kilder 

Byer i Ikast-Brande Kommune
Gludsted

Gludsted er en landsby i Midtjylland med . Gludsted er beliggende seks kilometer nord for Ejstrupholm og 17 kilometer syd for Ikast.

Byen ligger i Region Midtjylland og hører under Ikast-Brande Kommune. Gludsted er beliggende i Ejstrup Sogn – Gludsted Kirkedistrikt

Kilder og henvisninger 

 Landsbyforeningen for Gludsted og Omegn

Byer i Ikast-Brande Kommune
Tulstrup (Ikast-Brande Kommune)

Tulstrup er en lille by i Midtjylland med . Tulstrup fungerer som en lille bosætningsby til Ikast en halv kilometer nord for byen og 2,5 kilometer fra Ikast centrum.

Tulstrup har en golfbane Tullamore Golf Club.

Byen ligger i Region Midtjylland og hører under Ikast-Brande Kommune. Tulstrup er beliggende i Faurholt Sogn.

Tulstrup har en fodboldklub: Team10

Kilder 

Byer i Ikast-Brande Kommune
Hampen

Hampen er en by i Midtjylland med , beliggende 26 km sydvest for Silkeborg, 7 km nord for Nørre Snede, 19 km nordøst for Brande og 21 km sydøst for Ikast. Byen hører til Ikast-Brande Kommune og ligger i Region Midtjylland. I 1970-2006 hørte den til Nørre Snede Kommune.

Hampen hører til Hampen Sogn, der indtil 1. oktober 2010 var et kirkedistrikt i Nørre Snede Sogn. Hampen Kirke ligger lidt syd for byen. Hampen Sø ligger 1 km fra byen, øst for primærrute 13.

Faciliteter 
 Hampen Multihal er opført i 1970.
 Regnbuen er en børnehave med plads til 42 børn.

Historie

Kommunen 
Nørre Snede Sogn og Ejstrup Sogn udgjorde i 1800-tallet én sognekommune. Men de blev senere skilt, så de ved kommunalreformen i 1970 var 2 selvstændige sognekommuner. De slog sig sammen igen og dannede Nørre Snede Kommune, som Hampen altså hørte til i 1970-2006.

Stationsbyen 
Hampen fik jernbanestation på Diagonalbanen (1920-1971). Stationen blev anlagt på bar mark, og det lave målebordsblad fra 1900-tallet viser at Hampen kun var spredte gårde og huse. Men Topografisk kort 1953-76 viser at der i banens tid nåede at blive dannet en by.

Godstrafikken mellem Brande og Hjøllund fortsatte til 1989. I 1992 blev banelegemet overdraget til Naturstyrelsen, som etablerede Funder-Ejstrup natursti. Stationsbygningen er bevaret på Nørre Alle 10.

Noter

Eksterne kilder/henvisninger 

 SDFE kortviser: Høje målebordsblade 1842-1899, lave målebordsblade 1901-1971 og Topografisk kort 1953-76

Byer i Ikast-Brande Kommune
Bomsted

Bomsted (dansk) eller Bohmstedt (tysk) er en landsby og kommune beliggende cirka 10 km nord for Husum i Sydslesvig på grænsen mellem marsk (Bomsted Marsk) og gest. Til kommunen hører også Bomsted Mark (Bohmstedtfeld). Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Midterste Nordfrisland kommunefællesskab (Amt Mittleres Nordfriesland). I kirkelig henseende hører landsbyen til Trelstrup Sogn. Sognet lå i Nørre Gøs Herred (Flensborg Amt, Slesvig/Sønderjylland), da området tilhørte Danmark.

Kommunen er præget af skov- og landbrug. På vej til Spinkebøl øst for Bomsted ligger det ca. 96 ha store skovområde Haaks (også Haag, Hage). Begrebet anvendes om indhegnede græsningsarealer eller agerjord. På dansk findes tilsvarende Hok (eller i stednavne -hok) om et indhegnet jordstykke, ofte ved gården, der bruges til græsning. Området var altså før indhegnede græsningsarealer, hvor der blev plantet skov. Begrebet Hage betegner på dansk også en smal landstrimmel eller landtange, der strækker sig ud i vandet, her måske ved gestranden mod Bomsted Marsk. Skoven er bondeskov. 

Sydvest for landsbyen munder Østeråen ud i Arlåen.

Der findes flere gravhøje fra tidlig historisk tid.

Billeder

Eksterne henvisninger 

 Bomsted kommune

Noter 

Byer i Kreis Nordfriesland
Byer i Slesvig-Holsten
Klovborg

Klovborg er en by i Midtjylland med , beliggende 7 km sydøst for Nørre Snede, 25 km vest for Horsens og 25 km øst for Brande. Byen hører til Ikast-Brande Kommune og ligger i Region Midtjylland.

Klovborg hører til Klovborg Sogn. Klovborg Kirke ligger ½ km nordøst for selve byen, der hovedsagelig er vokset op omkring landevejen (rute 185). 4 km øst for byen ligger herregården Mattrup.

Faciliteter 
Klovborg Kino startede i 1997 og udfyldte et tomrum efter at biografen i Nørre Snede var lukket i 1983. Klovborg Kino har 3 sale med hhv. 176, 114 og 100 sofalænestole. Den Blå Sal har også teaterscene.

Klovborg Forsamlingshus har plads til 149 personer. Byen har en købmandsforretning.

Historie 
I 1904 beskrives Klovborg således: "Klovborg (Kloborg), ved Landevejen, med Kirke, Skole, Forsamlingshus (opf. 1892), Andelsmejeri, Teglværk, Bageri og Købmandshdl.". Målebordsbladet fra 1800-tallet bruger stavemåden Kloborg.

Jernbanen 
Klovborg fik jernbanestation på Horsens Vestbaner fra 1929, hvor Horsens-Tørring Banen fik en sidebane fra Rask Mølle til Ejstrupholm. Horsens Vestbaner indstillede persontrafikken i 1957 og blev helt nedlagt i 1962.

Stationsbygningen er bevaret på Fredensgade 4. Banetracéet er bevaret og tilgængeligt på en sti fra stationen mod vest til Malundvej og på et mindre stykke mellem Sandvadvej og Nygårdsvej.

Mejeriet 
Klovborg Mejeri fra 1898 blev i 2000 overtaget af Arla Foods. Arla nedlagde mejeriet i marts 2012 og flyttede osteproduktionen til Taulov, hvor man stadig benytter varemærket "Klovborg". I marts 2016 blev Klovborg Mejeri overtaget af Mammen Mejerierne, der i første omgang ville bruge det som lager. Foran mejeriet står en mindesten for Befrielsen.

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971

Byer i Ikast-Brande Kommune
Hampen Sø

Hampen Sø er en lille sø i Midtjylland, beliggende ca 3 km øst for landsbyen Hampen i Ikast-Brande Kommune, 6 km nord for Nørre Snede og ca. 20 km SV for Silkeborg. Søen ligger 79 moh. og er den næsthøjest beliggende sø i Jylland. Den er på omkring 76 hektar og omkring 2 km lang. Den består af to dele, et op til 14 m dybt dødishul, Storesø mod øst, og en lavvandet vig, Lillesø i den vestlige ende, hvor der kan bades; der er også en badestrand i den nordlige ende af søen. Den næringsfattige sø, der er blandt landets reneste, er en af landets største lobeliesøer, med en sigtedybde om sommeren på mellem 3,5 og 4,5 m, og den er helt omkranset af skov. På lavt vand dominerer lobeliesøens karakteristiske grundskudsplanter, tvepibet lobelie, strandbo og sortgrøn brasenføde. Hampen Sø har hverken tilløb eller afløb.

Hampen Sø ligger i Natura 2000-område nr. 53 Sepstrup Sande, Vrads Sande, Velling Skov og Palsgård Skov.

Referencer

Eksterne henvisninger 
 Naturstyrelsen
 Den Store Danske

Søer i Ikast-Brande Kommune
Brodersby (Svans)

Brodersby er en landsby og kommune beliggende syd for Kappel i det nordlige Svans i Sydslesvig. Administrativt hører komunnen under Rendsborg-Egernførde kreds i den nordtyske delstat Slesvig-Holsten. I kirkelig henseende hører kommunen og landsbyen under Karby Sogn (Svans Sogn). Sognet lå i Risby Herred (senere Svans godsdistrikt, Egernførde Herred), da området var dansk. Brodersby er præget af dens beliggenhed ved kysten med strande og klintkyst. Dens primære erhverv er turisme og landbrug.

Kommumen omfatter Brodersby, Dingelby, Drasbjerg (Drasberg), Høgsmark (Höxmark), Kikud (i dag en del af Schönhagen/Skønhave), Langager (Langacker), Løkkebjerg (Lückeberg), Nordhusene (i dag en del af Schönhagen/Skønhave), Nybølmark (Nübbelfeld) og Schönhagen gods (≈Skønhave, sml. gammeldansk haghi, oldnordisk hagi). Kommunen samarbejder på administrativt plan med andre kommuner i Slien-Østersøen kommunefællesskab (Amt Schlei-Ostsee).

Brodersby og Høgsmark er første gang nævnt i 1268 (Dipl. dan. 2, 2, 124). Stednavnet Brodersby er afledt af mandsnavn Broder. Der er en landsby ved samme navn øst for Slesvig ved Slien. Navnet Høgsmark henføres til høg (oldnordisk haukr).

I 1604 kom landsbyen Brodersby med Høgsmark, Nonæs, Nybøl og Olpenæs under herredømme af Ditlev von der Wisch.

Billeder

Eksterne henvisninger 

 Brodersby Kommune
 Turistside Schønhagen

Noter 

Byer i Kreis Rendsborg-Egernførde
Svans
Byer i Slesvig-Holsten
Princess Cruises

Princess Cruises er et amerikansk rederi, der driver en flåde på 16 krydstogtskibe. Selskabet har base i Santa Clarita i Californien, og er ejet af verdens største udbyder af krydstogtrejser, Carnival Corporation & plc.

Rederiet blev meget berømt da to af deres skibe, Island Princess og Pacific Princess, optrådte i den amerikanske tv-serie The Love Boat.

Eksterne henvisninger 

 Princess Cruises officielle hjemmeside 

Rederier fra USA
Etableret i 1965
Sugar Rush

Sugar Rush er en britisk tv-serie, baseret på romanen af samme navn skrevet af Julie Burchill, om den 15-årige Kims liv. I begyndelsen af serien er Kim i færd med at erkende sin egen identitet som lesbisk, samtidig som familien flytter fra London til Brighton ved Englands sydkyst.
I serien medvirker den danske skuespiller Thure Lindhardt i en birollerne.
Serien blev produceret af Shine Limited og sendt på britiske Channel 4, første gang i 2005. 

Channel 4 bekræftede i marts 2007 at der ikke vil blive produceret en 3. sæson af Sugar Rush.

Medvirkende 

 Kim (Olivia Hallinan)
 Sugar (Lenora Crichlow).
 Saint (Sarah Jane Potts).
 Stella (Sara Stewart)
 Nathan (Richard Lumsden)
 Dimitri (Thure Lindhardt)

Priser 
20. november 2006 blev serien tildelt den 34. internationale Emmypris, i kategorien «Børn og ungdom».

Referencer

Eksterne henvisninger 
 Officielle hjemmeside
 

Emmy-vindere
Tv-programmer fra Channel 4
LGBT-relaterede tv-programmer
Britiske tv-serier fra 2000'erne
Sønder Haksted

Sønder Haksted (dansk) eller Süderhackstedt (tysk) er en landsby og kommune beliggende i et morænelandskab vest for Trenen i Sydslesvig. Administrativt hører kommunen under Slesvig-Flensborg kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Eggebæk kommunefællesskab (Amt Eggebek). Til kommunen hører også Koksbøl (også Kogsbøl, Koxbüll), Møllebjerg (Mühlenberg) og Smedekro (Schmiedekrug). 

I kirkelig henseende hører Sønder Haksted under Jørl Sogn (Hjørdel Sogn). Sognet lå i Ugle Herred (Flensborg Amt), da Slesvig var dansk indtil 1864.

Sønder Haksted er første gang nævnt 1439. Stednavnet henføres til personnavnet Hak (Hak Ulvstand) eller hage. På sønderjysk udtales byen Synner'hagstej. Mod nord findes der tilsvarende et Nørre Haksted. 

Syd for Sønder Haksted by ved Koksbøl ligger moseområdet Herremose (Herrenmoor). Sønder Haksted er præget af landbrug med flere gårde.

Noter 

Byer i Kreis Slesvig-Flensborg
Byer i Slesvig-Holsten
Valdemar Stein

Frederik Siegfred Edvard Valdemar Stein (14. april 1836 – 1. februar 1905) var en dansk kemiker, søn af Sophus August Vilhelm Stein og bror til Harald og Theobald Stein. 

Stein blev 1857 farmaceutisk kandidat og blev i 1859 tilknyttet et kemisk-analytisk laboratorium, S. Groth og Ørsteds Laboratorium (etableret 1857), som han blev eneejer af i 1865. Det kendes i dag som Steins Laboratorium. Laboratoriet fik overdraget officielle analyser for stat og kommuner, bl.a. cementundersøgelser fra 1878 samt kontrol med smør og margarine ifølge Margarineloven af 1888 og alle statens undersøgelser af levnedsmidler efter lov fra 1891. Denne halvofficielle status gav påtegningen "Kontrolleret af Steins Laboratorium" høj status som kvalitetssikring.

Han blev 1882 Landhusholdningsselskabets og 1887 statens konsulent i landbrugskemi, senere titulær professor. 1894 blev han Ridder af Dannebrog og 1898 Dannebrogsmand.

Noter

Eksterne henvisninger 
 
 Biografi i Dansk Biografisk Lexikon
 Biografi i Nordisk familjebok

Kemikere fra Danmark
Danskere i 1800-tallet
Riddere af Dannebrog
Titulære professorer fra Danmark
Danskere i 1900-tallet
Personer i Dansk Biografisk Leksikon
Farmaceuter fra Danmark
Eftermiddag

Eftermiddag er den tid på dagen, der ligger mellem middag og aften. Det er den tid, hvor solen er nedadgående fra sin zenit på himlen til et stykke før dens azimut på horisonten i vestlig retning. I menneskers liv dækker begrebet omtrent den sidste halvdel af en almindelig arbejds- eller skoledag. Det bliver også forbundet med en række anliggender indenfor sundhed, sikkerhed og økonomisk produktivitet. Generelt set siger man om tidlig eftermiddag, hvor de fleste folk har spist frokost eller aftensmad, at der er nedsat arbejdspræstation, nedsat årvågenhed og et højere antal af trafikuheld. Eftermiddagen er i Danmark cirka fra klokken 13:00 til 17:00, men i nogle lande kan det være fra 14:00 til 22:00.

Referencer

Se også 

Tid
Birla

Birla er et dansk pigenavn fra vikingetiden, det betyder lille bjørn.
 

Pigenavne